wickkiey/tamil-wikipedia-chunked huggingface dataset:
# கிரீம் ஸ்வான்

**கிரேம் பீட்டர் ஸ்வான்** (Graeme Peter Swann பிறப்பு: மார்ச் 24, 1979) ஒரு முன்னாள் இங்கிலாந்துத் துடுப்பாட்ட அணியின் வீரர் ஆவார். இவர் இங்கிலாந்துத் தேசியத் துடுப்பாட்ட அணிக்காக தேர்வுத் துடுப்பாட்டம் , ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று வடிவங்களிலும் விளையாடியுள்ளார்.இவர் நார்த்தாம்டனில் பிறந்தார்.  
ஸ்வான் 2000 ஆம் ஆண்டில் தென்னாப்பிரிக்காவுக்கு எதிராக ஒருநாள் பன்னாட்டுத் துடுப்பாட்டப் போட்டியில் விளையாடினார்.ஏழு ஆண்டுகளுக்குப் பிறகு, இங்கிலாந்தின் இலங்கை சுற்றுப்பயணத்தில் அணியின் இரண்டாவது சுழல் பந்து வீச்சாளராக, மோன்டி பனேசருடன் சேர்ந்து தேர்வு செய்யப்பட்டார். பின்னர் இங்கிலாந்தின் தேர்வுத் துடுப்பாட்ட அணியில் ஒரு நிரந்த இடத்தை பெற்றார். 2009 ஆஷஸில் வென்ற இங்கிலாந்து அணியில் இவர் விளையாடினர்.2009 ஆம் ஆண்டில் விரைவாக 50 இழப்புகளை எடுத்த இங்கிலாந்து வீரர் எனும் சாதனை படைத்தார்.தென்னாப்பிரிக்கத் துடுப்பாட்டத் தொடருக்குப் பின்னர் ஐசிசி பாந்துவீச்சாளர்கள் தரவரிசையில் இவர் மூன்றாம் இடத்திற்கு முன்னேறினார்.
# கிரீம் ஸ்வான்

## தனிப்பட்ட வாழ்க்கை

ஸ்வான் சாரா என்பவரை 29 சனவரி 2010 அன்று மணந்தார். இவர்கள் நாட்டிங்காமில் தங்கள் மூன்று குழந்தைகளான வில்பிரட் (பிறப்பு 17 பிப்ரவரி 2011), சார்லோட் (பிறப்பு 18 அக்டோபர் 2012) மற்றும் ஜெசிகா (பிறப்பு 2016) ஆகியோருடன் வாழ்கின்றனர். இவர் கால்பந்திலும் ஆர்வம் கொண்டவர், இவர் நியூகேஸில் யுனைடெட் மற்றும் பிளைத் ஸ்பார்டன்ஸ் ஆகிய அணிகளை ஆதரிப்பதாக பிபிசியின் கால்பந்து ஃபோகஸில் வெளிப்படுத்தினார்.
# கிரீம் ஸ்வான்

## தேர்வுத் துடுப்பாட்டம்

நார்தாம்ப்டன்ஷையருக்காக ஸ்வானுடன் இணைந்து விளையாடிய மோன்டி பனேசர் சிறப்பான திறனை வெளிப்படுத்தாத காரணத்தினால் இவர் தேர்வுத் துடுப்பாட்டத் தொடரில் தேர்வாகவில்லை. அவருக்குப் பதிலாக இவர் டிசம்பர் 2008 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் ஸ்வான் அறிமுகமானார்.தனது முதல் நிறைவின் மூன்றாவது பந்துவீச்சில் கவுதம் கம்பீரையும் ஆறாவது பந்துவீச்சில் ராகுல் திராவிட்டையும் வீழ்த்தினார். இதன் மூலம் தேர்வுத் துடுப்பாட்ட வரலாற்றில் ரிச்சர்ட் ஜான்சனுக்குப் பிறகு (இங்கிலாந்திற்கும்) தனது முதல் தேர்வுத் துடுப்பாட்டப் நிறைவில் இரண்டு இழப்புகளைக் கைப்பற்றிய இரண்டாவது வீரர் என்ற பெருமையைப் பெற்றார்.  
பிப்ரவரி 2009 ஆம் ஆண்டில் மேற்கிந்தியத் தீவுகளில் நடந்த மூன்றாவது தேர்வுத் துடுப்பாட்டப் போட்டியில் இவர் தேர்வானார். இந்த போட்டியில் தேர்வுத் துடுப்பாட்டப் போட்டிகளில் தனது முதல் ஐந்து இழப்புகளை வீழ்த்தினார். அந்தப் போட்டியில் 57 ஓட்டக்களை விட்டுக் கொடுத்து 5 இழப்புகளை வீழ்த்தினார். முதல் ஆட்டப் பகுதியில் இரண்டு பந்துகளில் இரண்டு இழப்புகளை எடுத்தார். ஆன்டிகுவாவில் சுழற்பந்து வீச்சாளர் ஒருவர் நிகழ்த்திய இரண்டாவது சிறந்த செயல்திறன் இதுவாகும். நான்காவது தேர்வுத் துடுப்பாட்டப் போட்டியின் முதல் ஆட்டப் பகுதியில் ஐந்து இழப்புகளை ஸ்வான் எடுத்தார்.  
பின் மட்டையாட்டத்தில் 9 ஆவது வீரராகக் களம் இறங்கிய இவர் இறுதிவரை ஆட்டமிழக்காமல் 63* ஓட்டங்களையும் எடுத்தார். பின்னர் 2009 ஆம் ஆண்டில் மேற்கிந்தியத் தீவுகள் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது.இலார்ட்சு துடுப்பாட்ட மைதானத்தில் நடந்த போட்டியில் இவர் மீண்டும் ஆறு இழப்புகளைக் கைப்பற்றினார். இதில் முதல் ஆட்டப் பகுதியில் டெவன் ஸ்மித், ஷிவ்நாரைன் சந்தர்பால் மற்றும் பிரெண்டன் நாஷ் ஆகியோரினை ஆட்டமிழக்கச் செய்தார்.
# இந்திய சமயங்கள்

**இந்திய மதங்கள், தெற்காசிய மதங்கள், இந்து சமயங்கள்** அல்லது **தர்ம மதங்கள்** என்பவை உலகில் உள்ள பல மதங்களுக்குப் பிறப்பிடமாக இந்திய துணைக்கண்டத்தில் தோன்றிய, மற்றும் தர்மத்தின் அடிப்படையிலான சமயங்கள் ஆகும். இந்திய துணைக்கண்டத்தில் வெவ்வேறு காலகட்டங்களில் இந்து சமயம் (சைவ சமயம், வைணவ சமயம்), சமணம், பௌத்தம், சீக்கியம், ஆசீவகம், அய்யாவழி ஆகிய மதங்கள் தோன்றிக் காலப் போக்கில் உலகமெங்கும் பரவின. இந்த மதங்கள் அனைத்தும் அதன் பொதுவான தோற்றம் மற்றும் சில பரஸ்பர செல்வாக்கு காரணமாக, அடிப்படை நம்பிக்கைகள், வழிபாட்டு முறைகள் மற்றும் மத சடங்குகளில் பல ஒற்றுமைகள் உள்ளன. பெரும்பாலும் இவை அனைத்தும் பல சமயங்களை மற்றும் பிரிவுகளைக் கொண்ட ஒரு மதமாகக் கருதப்படுகின்றன மற்றும் அவர்கள் அனைவரும் 'இந்து' என்றே அழைக்கப்படுகிறார்கள். இந்த மதங்கள் அனைத்தும் கிழக்கு மதங்களாக வகைப்படுத்தப்பட்டுள்ளன. இந்திய மதங்கள் இந்திய வரலாற்றின் மூலம் இணைக்கப்பட்டிருந்தாலும், அவை பரந்த அளவிலான மத சமூகங்களை உருவாக்குகின்றன, மேலும் அவை இந்திய துணைக் கண்டத்தில் மட்டுப்படுத்தப்படவில்லை.
# இந்திய சமயங்கள்

### ஒத்த கலாச்சாரம்

இந்த மதங்களைப் பின்பற்றுபவர்களின் சித்தாந்தங்கள், இடைச்செருகல் மற்றும் சமூக ஒருங்கிணைப்பு ஆகியவற்றின் ஒத்திசைவு காரணமாக, இந்த நம்பிக்கைகளும் பரந்த இந்து மதத்தின் உட்பிரிவுகளாக அல்லது துணை சாதியாகக் கருதப்படுகின்றன. கோவில்கள், மடங்கள், வழிபாட்டுத் தலங்கள், திருவிழாக்கள், கலாச்சாரம், பாரம்பரியம், சடங்குகள், சாதி அமைப்பு, அண்டவியல், இறையியல், இலக்கியம், வேதங்கள், நாட்காட்டி, இந்த எல்லா மதங்களுக்கும் பொதுவான உள்ளது. அனைத்துத் தர்ம மதத்தினரும் அனைத்துத் தர்ம மதங்களின் கோவில்களுக்குச் செல்வது வழக்கம். இந்த மதங்கள் அனைத்தும் சாதி அமைப்பைப் பின்பற்றுகின்றன. இந்த மதங்களுக்கு இடையிலான திருமண உறவுகள் மிகவும் பொதுவானவை.  
இந்து மதம் பொதுவாகச் சைவ சமயம் மற்றும் வைணவ சமயம் என வகைப்படுத்தப்படுகிறது. ஒவ்வொரு சமயத்திலும் அதிக பிரிவுகள் மற்றும் தத்துவங்கள் உள்ளன. பௌத்த மதம் பொதுவாக தேரவாத பௌத்தம் மற்றும் மகாயான பௌத்தம் என வகைப்படுத்தப்படுகிறது.
# இந்திய சமயங்கள்

## தர்ம மதங்கள்

### இந்து மதம்

இந்து மதம் ஆசியக் கண்டத்தின் இரண்டாவது பெரிய மதமும், பழமையானதும் ஆகும். 100 கோடிக்கும் மேற்பட்டோர் இம்மதத்தினைப் பின்பற்றுகின்றனர். மக்கட்தொகை அடிப்படையில் இந்தியா, நேபாளம், பாலித் தீவு ஆகியவற்றில் இதுவே பெரும்பான்மை மதம். பூட்டான், இந்தோனேசியா, வங்காளதேசம், மியான்மர், கரிபியன், மலேசியா, சிங்கப்பூர், இலங்கை முதலிய நாடுகளில் குறிப்பிடத்தக்க எண்ணிக்கையில் இந்துக்கள் வாழ்கின்றனர்.
# இந்திய சமயங்கள்

## தர்ம மதங்கள்

### சமணம்

சமணம் ஒரு இந்திய மதமாகும். சமணர்கள் பெரும்பாலும் இந்தியாவில் வாழ்ந்தாலும் உலகின் பல பகுதிகளிலும் காணப்படுகின்றனர். இந்தியாவின் அரசியல், பொருளாதார, அறப் பண்புகளில் சமண மதத்தின் தாக்கம் குறிப்பிடத்தகுந்தது. இந்தியாவில் உள்ள மதங்களுள் அதிகம் கல்வியறிவு பெற்றவர்கள் சமணர்களே. சமண நூலகங்கள் இந்தியாவின் பழைமையான நூலகங்களாகக் கருதப்படுகிறது. வர்த்தமான மகாவீரரின் போதனைகளே இம்மதத்தின் வழிகாட்டுநெறிகளாக உள்ளன.
# இந்திய சமயங்கள்

## தர்ம மதங்கள்

### பௌத்தம்

பௌத்தம் உலகின் நான்காவது பெரிய மதமும் ஆசியாவின் மூன்றாவது பெரிய மதமும் ஆகும். சித்தார்த்த கௌதமரால் தொடங்கப்பட்ட மதம். ஆசியாவில் மக்களில் 12% மக்கள் இந்த சமயத்தைப் பின்பற்றுகின்றனர். பூட்டான், மியான்மர், கம்போடியா, தாய்லாந்து, இலங்கை, திபெத்து, மங்கோலியா ஆகிய பகுதிகளில் இதுவே பெரும்பான்மையான மதம். சீனா, தைவான், வட கொரியா, தென் கொரியா, சிங்கப்பூர், வியட்நாம் முதலிய நாடுகளில் குறிப்பிடத்தக்க எண்ணிக்கையில் பௌத்த மதத்தினர் வாழ்கின்றனர்.
# இந்திய சமயங்கள்

## தர்ம மதங்கள்

### சீக்கியம்

சீக்கியம் உலகின் ஐந்தாவது பெரிய மதமாக விளங்குகிறது. ஏறத்தாழ மூன்று கோடி மக்கள் இச்சமயத்தைப் பின்பற்றுகின்றனர். இது குரு நானக் என்பவரால் 1500களில் தோற்றுவிக்கப்பட்டது. இது இந்தியத் துணைக்கண்டத்தின் வடக்குப் பகுதியான பஞ்சாப்பில் தோன்றியது. சீக்கியர் என்ற பெயர் மாணவன் (சீக்) என்னும் பொருள் தரும் சமஸ்கிருதச் சொல்லில் இருந்து தோன்றியது. இந்தியாவின் நான்காவது பெரிய மதமான இதனைப் பின்பற்றுவோரின் எண்ணிக்கை இந்திய மக்கள் தொகையில் 2% ஆகும். சீக்கியர்கள் இந்தியாவினைத் தவிர கனடா, அமெரிக்கா, பாக்கித்தான், ஆப்கானித்தான், ஐக்கிய இராச்சியம், ஆஸ்திரேலியா, சிங்கப்பூர், மலேசியா, கிழக்கு ஆப்பிரிக்கா மற்றும் மத்திய கிழக்கு ஆசியா முதலான நாடுகளிலும் வாழ்கின்றனர்.
# இந்திய சமயங்கள்

## தர்ம மதங்கள்

### பழங்குடி சமயங்கள்

தெற்காசியாவில் சிந்து பகுதியில் உள்ள சிந்திகள், ஜார்கண்டில் சனாஹிசம், இலங்கையில் வேடர்கள், வடகிழக்கு இந்தியா பழங்குடியினர் என பல பழங்குடி சமயங்கள் உள்ளன. அவை அனைத்தும் அனைத்து தர்ம சமயங்களுடனும் நெருங்கிய தொடர்புடையவை.
# இந்திய சமயங்கள்

## தர்ம மதங்கள்

### இந்து சீர்திருத்த இயக்கங்கள்

இந்த சீர்திருத்த இயக்கங்கள் சில சமயங்களில் புதிய சமயங்களாக கருதப்படுகிறது. இவை அனைத்தும் இந்து வாழ்க்கை முறையைக் கற்பிக்கின்றன. அவையும் தர்ம மதங்களின் ஒரு பகுதியாகும். இதை பின்பற்றுபவர்கள் அனைவரும் இந்து மதத்தையும் பின்பற்றுகிறார்கள்.
# இந்திய சமயங்கள்

## தர்ம மதங்கள்

### இந்து சீர்திருத்த இயக்கங்கள்

#### அய்யாவழி

அய்யாவழி பத்தொன்பதாம் நூற்றாண்டின் மத்தியில், தென்னிந்தியாவின், கன்னியாகுமரி மாவட்டத்தில் சாமிதோப்பு பகுதியில் தோன்றிய ஒருமை கோட்பாட்டு சமயமாகும். இந்திய மக்கள் தொகை கணக்கெடுப்பில் அய்யாவழி ஒரு இந்து மத பிரிவாக கருதப்படுகிறது.
# இந்திய சமயங்கள்

## தர்ம மதங்கள்

### இந்து சீர்திருத்த இயக்கங்கள்

#### வீர சைவம்

வீர சைவம் அல்லது லிங்காயதம் என்பது சைவ சமயப் பிரிவுகளிலிருந்து தோன்றிய ஒரு சமயமாகும். இது கர்நாடகாவில் லிங்காயத் சமூகத்தினரிடையே பெரும்பாலும் பின்பற்றப்படுகிறது..
# இந்திய சமயங்கள்

## தர்ம மதங்கள்

### இந்து சீர்திருத்த இயக்கங்கள்

#### சீரடி சாயி பாபா

ஷீர்டியின் சாய்பாபா, ஷீரடி சாய்பாபா என்றும் அழைக்கப்படுகிறார், ஒரு இந்திய ஆன்மீக குரு, அவர் தனது பக்தர்களால் ஸ்ரீ தத்தகுருவின் வெளிப்பாடாகக் கருதப்படுகிறார் மற்றும் ஒரு துறவி மற்றும் பகீர் என அடையாளம் காணப்பட்டார்.
# இந்திய சமயங்கள்

## தர்ம மதங்கள்

### இந்து சீர்திருத்த இயக்கங்கள்

#### ஆர்ய சமாஜ்

ஆரிய சமாஜம் என்பது ஏகத்துவ இந்திய இந்து சீர்திருத்த இயக்கமாகும், இது வேதங்களின் அதிகாரத்தின் மீதான நம்பிக்கையின் அடிப்படையில் தத்துவங்கள் மற்றும் நடைமுறைகளை ஊக்குவிக்கிறது. இந்த சமாஜ் சன்னியாசி சுவாமி தயானந்த் சரஸ்வதியால் 10 ஏப்ரல் 1875 இல் நிறுவப்பட்டது.
# இந்திய சமயங்கள்

## ஒற்றுமைகள்

இந்து சமயம், பௌத்தம், சமணம் மற்றும் சீக்கியம் ஆகியவை சில முக்கிய தத்துவங்களை பகிர்ந்து கொள்கின்றன, அவை வெவ்வேறு குழுக்கள் மற்றும் தனிநபர்களால் வித்தியாசமாக விளக்கப்படுகின்றன. 19 ஆம் நூற்றாண்டு வரை, அந்த பல்வேறு மதங்களைப் பின்பற்றுபவர்கள் தங்களை ஒருவருக்கொருவர் எதிர்ப்பதாக முத்திரை குத்திக் கொள்ளவில்லை, ஆனால் "தங்களை ஒரே நீட்டிக்கப்பட்ட கலாச்சார குடும்பத்தைச் சேர்ந்தவர்களாகவே கருதினர்".
# இந்திய சமயங்கள்

## ஒற்றுமைகள்

### தர்மம்

இந்த மதங்களின் தர்மத்தின் முக்கிய கருத்தின் மீது ஒன்றுடன் ஒன்று இணைந்திருப்பதால், தர்ம மதங்கள் என்று அழைக்கப்படுகிறது. சூழலைப் பொறுத்து தர்மத்திற்கு பல்வேறு அர்த்தங்கள் உள்ளன. உதாரணமாக இது அறம், கடமை, நீதி, ஆன்மீகம் போன்றவற்றைக் குறிக்கலாம்.
# இந்திய சமயங்கள்

## ஒற்றுமைகள்

### சமூகவியல்

இந்து மதம், பௌத்தமதம், சமணம் மற்றும் சீக்கியம் ஆகியவை மோட்சம், மறுபிறப்பு சுழற்சியிலிருந்து விடுதலை பெறுதல் என்ற கருத்தைப் பகிர்ந்து கொள்கின்றன. இந்த விடுதலையின் சரியான தன்மையில் அவை வேறுபடுகின்றன.
# இந்திய சமயங்கள்

## ஒற்றுமைகள்

### சடங்கு

சடங்கிலும் பொதுவான பண்புகளைக் காணலாம். அபிஷேகத்தின் தல அபிஷேக சடங்கு சீக்கிய மதத்தைத் தவிர்த்து, இந்த மூன்று தனித்துவமான மரபுகளில் முக்கியத்துவம் வாய்ந்தது. மற்ற குறிப்பிடத்தக்க சடங்குகள் இறந்தவர்களை தகனம் செய்வது, திருமணமான பெண்கள் தலையில் மண்பாண்டம் அணிவது மற்றும் பல்வேறு திருமண சடங்குகள் ஆகும். நான்கு மரபுகளிலும் கர்மா, தருமம், சம்சார, மோட்சம் மற்றும் பல்வேறு வகையான யோகா பற்றிய கருத்துக்கள் உள்ளன.
# இந்திய சமயங்கள்

## ஒற்றுமைகள்

### புராணம்

இந்த மதங்கள் அனைத்திலும் இராமர் ஒரு வீர உருவம். இந்து மதத்தில் அவர் ஒரு சுதேச அரசர் வடிவத்தில் கடவுள் அவதாரம் எடுத்தவர்; பௌத்தம் மதத்தில், அவர் ஒரு போதிசத்வர்-அவதாரம்; சமணம் மதத்தில், அவர் ஒரு சரியான மனிதர். பௌத்தஇராமாயணங்களில்: வெசந்தராஜதக, ரேகர், ராமகியன், ஃப்ரா லக் ஃப்ரா லாம், ஹிகாயத் செரி ராமா, முதலியன ராமர், அரக்க மன்னனை தண்டிக்க அவதாரம் எடுத்த போதிசத்வரின் அவதாரமான அசோமின் கம்தி கோத்திரத்தில் கம்தி ராமாயணமும் உள்ளது. இராவணன் தாய் ராமாயணம் அசோமில் தெய்வீகக் கதையை மீண்டும் சொல்லும் மற்றொரு புத்தகம்.
# இந்திய சமயங்கள்

## உலக மக்கள்தொகையில் தர்ம மதம்

**'''தர்ம''' மதங்களை பின்பற்றுபவர்களின் எண்ணிக்கை (2020 கணக்கெடுப்பு)**  
| இந்துக்கள் | 1.2 பில்லியன் |  |
| --- | --- | --- |
| பௌத்தர்கள் | 520 மில்லியன் |  |
| சீக்கியர்கள் | 30 மில்லியன் |  |
| சைனர்கள் | 6 மில்லியன் |  |
| மற்றவை | 4 மில்லியன் |  |
| மொத்தம் | **1.76 பில்லியன்** | } |
இந்த மதங்களைப் பின்பற்றுபவர்களில் பெரும்பாலானவர்கள் தெற்கு ஆசியா, தென்கிழக்கு ஆசியா, மற்றும் கிழக்கு ஆசியாவைச் சேர்ந்தவர்கள். இஸ்லாமின் வருகைக்கு முன், மத்திய ஆசியா, மலேசியா மற்றும் இந்தோனேசியா வரலாற்று ரீதியாக இந்து மற்றும் பௌத்த பெரும்பான்மை நாடாக இருந்தது. ஆசியாவுக்கு வெளியே, இன்று, அமெரிக்கா, கனடா, கரிபியன், ஐக்கிய இராச்சியம், மத்திய கிழக்கு, மொரிசியஸ், ஆத்திரேலியா, ஐரோப்பிய ஒன்றியம் மற்றும் தென்னாப்பிரிக்காவில் தர்ம மதத்தை பின்பற்றுபவர்களின் கணிசமான மக்கள் உள்ளனர். அனைத்து தெற்காசிய நாட்டுப்புற மதங்களும் தர்ம மதங்களின் கீழ் வருகின்றன.  
பொதுவாக உலக மதங்கள் தர்ம மதங்கள் மற்றும் ஆபிரகாமிய மதங்கள் என வகைப்படுத்தப்படுகின்றன. தற்போது, உலகம் முழுவதும் சுமார் 2 பில்லியன் தர்ம மதங்களைப் பின்பற்றுபவர்கள் உலக மக்கள்தொகையில் 24% உள்ளனர். பல நாடுகளில் பெரும்பாலான சமணம் மற்றும் பௌத்தம் மதத்தை பின்பற்றுபவர்களை இந்து மதத்தின் ஒரு பிரிவாக கருதுவதால், சரியான மக்கள் தொகை புள்ளிவிவரங்கள் தெரியவில்லை. மேலும், சில தென்கிழக்காசியா நாடுகளில், இந்துக்கள் பௌத்த<nowiki/>ர்களாக கருதப்படுகிறார்கள். ஜப்பான் மற்றும் சீனா போன்ற கிழக்காசியா நாடுகளில், தங்கள் பாரம்பரிய மதத்துடன் சேர்ந்து பௌத்தமதத்தை பின்பற்றும் மக்கள் சரியாக கணக்கிடப்படுவதில்லை.  
20 ஆம் நூற்றாண்டுக்கு முன், இந்த மதத்தை பின்பற்றுபவர்கள் அனைவரும் இந்து என்று அழைக்கப்பட்டனர். இந்தியா சுதந்திரம் அடைந்த பிறகு தான், சீக்கியம், சமணம் தனி மதமாக கருதப்படுகிறது.
# இந்திய சமயங்கள்

## உலக மக்கள்தொகையில் தர்ம மதம்

### இந்திய புலம்பெயர்ந்தோர்

ஆஸ்திரேலியா, ஐக்கிய அமெரிக்கா, கனடா மற்றும் ஐரோப்பாவில் உள்ள இந்து கவுன்சில், அமைப்புகள், சமூகங்கள் மற்றும் அரசியல் கட்சிகளின் உறுப்பினர்கள் சீக்கியர்கள், ஜைனர்கள் மற்றும் பிற இந்திய நாட்டுப்புற மதத்தினரும் உறுப்பினர்களாக சேர்த்து பிரதிநிதித்துவப்படுத்துகிறது.
# இந்திய சமயங்கள்

## இந்தியாவில் சீக்கியர்கள், சமணர்கள் மற்றும் பெளத்தர்கள்

சீக்கியம், சமணம் மற்றும் பௌத்தம் மதங்களைப் பின்பற்றுபவர்கள் இந்தியாவின் சமூக கட்டமைப்பின் படி பரந்த இந்துக்களாகக் கருதப்படுகிறார்கள். 2005 ஆம் ஆண்டு இந்திய உச்ச நீதிமன்றம் "சீக்கியர்களும் சமணர்களும் பரந்த இந்து சமூகத்தின் ஒரு பகுதி" என்று கூறியது. சீக்கியர்கள், பெளத்தர்கள், சமணர்கள் மற்றும் இந்தியாவில் உள்ள அனைத்து நாட்டுப்புற மதங்களும் இந்துக்களாகக் கருதப்படுகின்றன, மேலும் இந்து சிவில் சட்டம் அவர்களுக்கு பொருந்தும்.  
1955 இந்து திருமணச் சட்டம் "இந்துக்கள் என்பவர்கள் பெளத்தர்கள், சமணர்கள், சீக்கியர்களை உள்ளடக்கியது மற்றும் கிறிஸ்தவர், முஸ்லீம், பார்சி அல்லது யூதர் அல்லாத எவரும்" என்று வரையறுக்கிறது. மேலும் இந்திய அரசியலமைப்பு "இந்துக்கள் பற்றிய குறிப்பு சீக்கிய, ஜைன அல்லது ப பெளத்த மதத்தை அறிவிக்கும் நபர்களைக் குறிப்பதாகக் கருதப்படும்" என்று கூறுகிறது.  
நீதித்துறை நினைவூட்டலில், இந்திய உச்சநீதிமன்றம், சீக்கியம் மற்றும் சமணம் ஆகியவை இந்து மதத்திற்குள் உள்ள உட்பிரிவுகள் அல்லது சிறப்பு நம்பிக்கைகள் மற்றும் இந்து மதத்தின் ஒரு சமயப்பிரிவு என குறிப்பிட்டுள்ளது.  
பிரித்தானிய இந்திய அரசாங்கம் 1873 இல் நடத்தப்பட்ட முதல் மக்கள் தொகை கணக்கெடுப்பில் இருந்து இந்தியாவில் உள்ள சமணர்களை இந்து மதத்தின் உட்பிரிவாக எண்ணினாலும், 1947 ல் சுதந்திரத்திற்குப் பிறகு சீக்கியர்கள் மற்றும் ஜைனர்கள் தேசிய சிறுபான்மையினராக கருதப்படவில்லை.  
இருப்பினும், சில தனிப்பட்ட மாநிலங்கள் கடந்த சில தசாப்தங்களாக ஜைனர்கள், பெளத்தர்கள் மற்றும் சீக்கியர்கள் மத சிறுபான்மையினரா அல்லது இல்லையா என்பதில் தீர்ப்புகளை அறிவிப்பதன் மூலமோ அல்லது சட்டத்தை நிறைவேற்றுவதன் மூலமோ வேறுபடுகின்றன. ஒரு உதாரணம், 2006 ல் உச்ச நீதிமன்றம் அளித்த தீர்ப்பு, உத்தரபிரதேசம் தொடர்பான வழக்கில், சமண மதம் இந்து மதத்திலிருந்து பிரிக்க முடியாதது என்று அறிவித்தது. இருப்பினும், ஜைனத்தை ஒரு தனித்துவமான மதமாக வைத்திருந்த பல்வேறு நீதிமன்ற வழக்குகளையும் உச்ச நீதிமன்றம் குறிப்பிட்டது. மற்றொரு உதாரணம் குஜராத் மத சுதந்திர மசோதா ஆகும், இது இந்து மதத்திற்குள் ஜைனர்கள் மற்றும் பௌத்த மதத்தினரை வரையறுக்க முயன்ற சட்டத்தின் திருத்தமாகும்.
# இந்திய சமயங்கள்

## மேலும் பார்க்க

- தர்மம்
- ஆபிரகாமிய சமயங்கள்
# சுயாட்சிக் கட்சி

**சுயாட்சிக் கட்சி** (*Swaraj Party*) அல்லது *சுவராஜ் கட்சி* அல்லது *சுவராஜ்ய கட்சி*, **சுயராஜ்ய கட்சி** என்பது 1922-35 காலகட்டத்தில் இந்தியாவில் செயல்பட்ட ஓர் அரசியல் கட்சி. இந்திய தேசிய காங்கிரசிலிருந்து பிரிந்து உருவான இது காலப்போக்கில் காங்கிரசுடன் சேர்ந்து பணியாற்றத் தொடங்கியது. காங்கிரசின் தேர்தல் அரசியல் பிரிவாக செயல்பட்டு சில ஆண்டுகளுக்குப் பின்னர் அதனுடன் இணைந்துவிட்டது.  
1919ல் ஆரம்பிக்கப்பட்ட ஒத்துழையாமை இயக்கம் 1922ல் மகாத்மா காந்தியால் கைவிடப்பட்டது. 1922ல் உத்தர பிரதேசத்தில் சவுரி சாரா என்ற இடத்தில் சௌரி சௌரா போராட்டத்தில் பொதுமக்கள் மூன்று பேர் கொல்லப்பட்டதால் ஏற்பட்ட வன்முறையில் சிலர் காவல் நிலையம் ஒன்றை கொளுத்தியதால் பல காவல்துறையினர் உயிரிழந்தனர். தனது அறவழிப் போராட்டம் வன்முறை வழியில் திசை மாறுவதை விரும்பாத காந்தி ஒத்துழையாமை இயக்கத்தை கைவிடுவதாக அறிவித்தார். ஆனால் இதனை காங்கிரசு கட்சியுள் பலரும் பிற தேசியவாதிகளும் ஏற்கவில்லை. இவர்கள் காந்தியின் தலைமையில் அதிருப்தி கொண்டனர். மேலும் மாநில மற்றும் இந்திய சட்டமன்றங்களில் காங்கிரசு பங்கு பெறாது என்ற காந்தியின் கொள்கையினையும் அவர்கள் எதிர்த்தனர். இச்சட்டமன்றங்கள் காலனிய ஆளுனர்களால் ஆட்டுவிக்கப்பட்டும் கைப்பாவைகள் என காந்தியும் அவரது ஆதரவாளர்களும் கருதினர். தேர்தல்களில் பங்கேற்று சட்டமன்றத்துக்குச் செல்வது அரசுடன் ஒத்துழைப்பதுக்கு சமமென்றும் கருதினர். ஆனால் காங்கிரசு அதிருப்தியாளர்கள் தேர்தல்களில் பங்கேற்று, அரசு எந்திரத்தை உள்ளிருந்தே எதிர்க்க வேண்டுமென்று நினைத்தனர்.  
டிசம்பர் 1922ல் நடந்த காங்கிரசின் கான்பூர் மாநாட்டில் இப்பிளவு வெளிப்படையாக வெடித்தது. சித்தரஞ்சன் தாஸ், என். சி. கேல்கார், மோதிலால் நேரு போன்றோர் காங்கிரசு-கிலாபத் சுவராஜ் கட்சி என்ற புதிய அமைப்பினைத் தொடங்கினர். ஆனால் 1907ம் ஆண்டு சூரத் மாநாட்டில் மிதவாதிகளுக்கும் தீவிரவாதிகளுக்கும் பூசல் ஏற்பட்டு கட்சி பிளவுற்றதைப் போல் இம்முறை நிகழ இரு தரப்பினரும் விரும்பவில்லை. அதனால் வெளிப்படையாக பிரிந்து செல்லாமல் ஒரு சமரசம் செய்து கொண்டனர். அதன்படி சுயாட்சிக் கட்சி ஆதரவாளர்கள் காங்கிரசு உறுப்பினர்களாக இருந்து கொண்டே சட்டமன்றத் தேர்தல்களில் போட்டியிடலாம் ஆனால் வெற்றி பெற்றால் ஆட்சிப் பொறுப்பை ஏற்கக் கூடாது என்று முடிவானது. அதன்படி சுயாட்சிக் கட்சி 1923 முதல் மாநில மற்றும் மத்திய சட்டமன்றத் தேர்தல்களில் போட்டியிட்டது. ஆனால் வெற்றி பெற்றால் ஆட்சிப் பொறுப்பை ஏற்க மறுத்து எதிர்க்கட்சியாகவே செயல்பட்டது. ஆண்டுகள் செல்லச் செல்ல, காங்கிரசுக்கும் சுயாட்சிக் கட்சிக்கும் இருந்த கொள்கை வேறுபாடுகள் குறைந்து கொண்டே வந்தன. 1928-29ல் நிகழ்ந்த சைமன் கமிஷன் எதிர்ப்பும், 1930ல் நிகழ்ந்த சட்ட மறுப்பு இயக்கம் மற்றும் உப்புச் சத்தியாகிரகம் ஆகியவை இரு கட்சிகளையும் நெருக்கமாக்கின. 1930களில் இரு கட்சிகளுக்குமிடையே இருந்த வேறுபாடு அறவே மறைந்து போனது. 1935க்குள் சுயாட்சிக் கட்சி மறைந்து அதன் உறுப்பினர்கள் அனைவரும் காங்கிரசு உறுப்பினர்கள் என்றே அறியப்படலாயினர்.
# சதுர்த்தி

**சதுர்த்தி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் நான்காவது திதி சதுர்த்தி ஆகும். *சதுர்* எனும் வடமொழிச் சொல் நான்கு எனப் பொருள்படும். 15 நாட்களைக் கொண்ட தொகுதியில் நான்காவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் நான்காம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் நான்காம் நாளுமாக இரண்டு முறை சதுர்த்தித் திதி வரும். அமாவாசையை அடுத்துவரும் சதுர்த்தியைச் சுக்கில பட்சச் சதுர்த்தி என்றும், பூரணையை அடுத்த சதுர்த்தியைக் கிருட்ண பட்சச் சதுர்த்தி என்றும் அழைக்கின்றனர்.
# சதுர்த்தி

## வானியல் விளக்கம்

சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். சதுர்த்தித் திதி நான்காவது திதியும் 19 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 36 பாகையில் இருந்து 48 பாகை ஆகும் வரை உள்ள காலம் சுக்கில பட்சச் சதுர்த்தித் திதியும், 216 பாகையிலிருந்து 228 பாகை வரை செல்வதற்கான காலம் கிருட்ண பட்சச் சதுர்த்தியும் ஆகும்.
# சதுர்த்தி

## இந்து சமயச் சிறப்பு நாட்கள்

இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. சதுர்த்தித் திதியில் வரும் பண்டிகைகளும், விரதங்களும் பின்வருமாறு:
- விநாயகர் சதுர்த்தி - ஆவணி மாத வளர்பிறைச் சதுர்த்தித் திதி.
- சங்கடஹர சதுர்த்தித் தொடக்கம் - ஆவணித் தேய்பிறைச் சதுர்த்தித் திதி.
# சதுர்த்தி

## உசாத்துணைகள்

- இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
- திரவியம், மு., இந்துசமயக் களஞ்சியம், திருமகள் நிலையம், 1995.
- Balachandra Rao, S., Indian Astronomy: An Introduction, University Press (India) Private Limited, 2002.
- Sharma, P. D., Hindu Astronomy, Global Vision Publishing House, 2004.
# சதுர்த்தி

## காண்க

- இந்துக் காலக் கணிப்பு முறை
- பஞ்சாங்கம்
- திதி
# பஞ்சமி

**பஞ்சமி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் ஐந்தாவது திதி பஞ்சமி ஆகும். *பஞ்ச* எனும் வடமொழிச் சொல் ஐந்து எனப் பொருள்படும். 15 நாட்களைக் கொண்ட தொகுதியில் ஐந்தாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் ஐந்தாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் ஐந்தாம் நாளுமாக இரண்டு முறை பஞ்சமித் திதி வரும். அமாவாசையை அடுத்துவரும் பஞ்சமியைச் சுக்கில பட்சப் பஞ்சமி என்றும், பூரணையை அடுத்த பஞ்சமியைக் கிருட்ண பட்சப் பஞ்சமி என்றும் அழைக்கின்றனர்.
# பஞ்சமி

## வானியல் விளக்கம்

சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். பஞ்சமித் திதி ஐந்தாவது திதியும் 20 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 48 பாகையில் இருந்து 60 பாகை ஆகும் வரை உள்ள காலம் சுக்கில பட்சப் பஞ்சமித் திதியும், 228 பாகையிலிருந்து 240 பாகை வரை செல்வதற்கான காலம் கிருட்ண பட்சப் பஞ்சமியும் ஆகும்.
# பஞ்சமி

## இந்து சமயச் சிறப்பு நாட்கள்

ஆவணி மாத வளர்பிறைப் பஞ்சமித் திதி கருட பஞ்சமி என அழைக்கப்படுகின்றது. இந்நாளில் கருடனை வழிபடுவது சிறப்பானதாகும். புரட்டாதி மாத வளர்பிறைப் பஞ்சமித் திதி ரிஷி பஞ்சமி என அழைக்கப்படுகின்றது. இவ்விரதம் சப்தரிஷிகளை நோக்கி பெண்களால் அனுட்டிக்கப்படும்.  
- சிம்ஹ கிருஷ்ண பஞ்சமி என்பது ஆவணியில் வருகின்ற தேய்பிறை பஞ்சமி ஆகும்.
# பஞ்சமி

## உசாத்துணைகள்

- இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
- திரவியம், மு., இந்துசமயக் களஞ்சியம், திருமகள் நிலையம், 1995.
- Balachandra Rao, S., Indian Astronomy: An Introduction, University Press (India) Private Limited, 2002.
- Sharma, P. D., Hindu Astronomy, Global Vision Publishing House, 2004.
# பஞ்சமி

## காண்க

- இந்துக் காலக் கணிப்பு முறை
- பஞ்சாங்கம்
- திதி
# சஷ்டி

**சஷ்டி** அல்லது **சட்டி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் ஆறாவது திதி சட்டி ஆகும். *ஷட்* எனும் வடமொழிச் சொல் ஆறு எனப் பொருள்படும். 15 நாட்களைக் கொண்ட தொகுதியில் ஆறாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் ஆறாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் ஆறாம் நாளுமாக இரண்டு முறை சட்டித் திதி வரும். அமாவாசையை அடுத்துவரும் சட்டியைச் சுக்கில பட்சச் சட்டி என்றும், பூரணையை அடுத்த சட்டியைக் கிருட்ண பட்சச் சட்டி என்றும் அழைக்கின்றனர்.
# சஷ்டி

## வானியல் விளக்கம்

சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். சட்டித் திதி ஆறாவது திதியும் 21 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 60 பாகையில் இருந்து 72 பாகை ஆகும் வரை உள்ள காலம் சுக்கில பட்சச் சட்டித் திதியும், 240 பாகையிலிருந்து 252 பாகை வரை செல்வதற்கான காலம் கிருட்ண பட்சச் சட்டியும் ஆகும்.
# சஷ்டி

## இந்து சமயச் சிறப்பு நாட்கள்

இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. இது முருகனுக்குரிய சிறப்பு நாளாகும். சட்டித் திதியில் வரும் பண்டிகைகளும், விரதங்களும் பின்வருமாறு:
- கந்தசட்டி விரத நிறைவு: ஐப்பசி மாத வளர்பிறைச் சட்டித் திதி.
- விநாயகருக்கான கார்த்திகைச் சட்டி 21 நாள் விரத நிறைவு: மார்கழி வளர்பிறைச் சட்டித் திதி.
**கபிலா சஷ்டி**
கபிலா சஷ்டி என்பது பாத்ரபத மாதத்தில் தேய்பிறையில் வருகின்ற சஷ்டிதிதியாகும். இந்த நாள் சந்திரனுடைய சஞ்சாரத்தின் அடிப்படையில் கணக்கிடப்படுகிறது. இந்நாளில் விருப்ப தெய்வத்திற்கும், பசுவிற்கும் பூசை செய்தல் சிறப்பாகும். பசுவிற்கு புற்கள் போல உணவிடுதலும் நன்மைதரும்
# சஷ்டி

## உசாத்துணைகள்

- இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
- திரவியம், மு., இந்துசமயக் களஞ்சியம், திருமகள் நிலையம், 1995.
- Balachandra Rao, S., Indian Astronomy: An Introduction, University Press (India) Private Limited, 2002.
- Sharma, P. D., Hindu Astronomy, Global Vision Publishing House, 2004.
# சஷ்டி

## காண்க

- சஷ்டி தேவி
- இந்துக் காலக் கணிப்பு முறை
- பஞ்சாங்கம்
- திதி
# சப்தமி

**சப்தமி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் ஏழாவது திதி சப்தமி ஆகும். *சப்த* எனும் வடமொழிச் சொல் ஏழு எனப் பொருள்படும். 15 நாட்களைக் கொண்ட தொகுதியில் ஏழாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் ஏழாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் ஏழாம் நாளுமாக இரண்டு முறை சப்தமித் திதி வரும். அமாவாசையை அடுத்துவரும் சப்தமியைச் சுக்கில பட்சச் சப்தமி என்றும், பூரணையை அடுத்த சட்டியைக் கிருட்ண பட்சச் சப்தமி என்றும் அழைக்கின்றனர்.
# சப்தமி

## வானியல் விளக்கம்

சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். சப்தமித் திதி ஏழாவது திதியும் 22 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 72 பாகையில் இருந்து 84 பாகை ஆகும் வரை உள்ள காலம் சுக்கில பட்சச் சட்டித் திதியும், 252 பாகையிலிருந்து 264 பாகை வரை செல்வதற்கான காலம் கிருட்ண பட்சச் சப்தமியும் ஆகும்.
# சப்தமி

## உசாத்துணைகள்

- இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
- திரவியம், மு., இந்துசமயக் களஞ்சியம், திருமகள் நிலையம், 1995.
- Balachandra Rao, S., Indian Astronomy: An Introduction, University Press (India) Private Limited, 2002.
- Sharma, P. D., Hindu Astronomy, Global Vision Publishing House, 2004.
# சப்தமி

## காண்க

- இந்துக் காலக் கணிப்பு முறை
- பஞ்சாங்கம்
- திதி
# தசமி

**தசமி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் பத்தாவது திதி தசமி ஆகும். *தச* எனும் வடமொழிச் சொல் பத்து எனப் பொருள்படும். 15 நாட்களைக் கொண்ட தொகுதியில் பத்தாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் பத்தாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் பத்தாம் நாளுமாக இரண்டு முறை தசமித் திதி வரும். அமாவாசையை அடுத்துவரும் தசமியைச் சுக்கில பட்சத் தசமி என்றும், பூரணையை அடுத்த தசமியைக் கிருட்ண பட்சத் தசமி என்றும் அழைக்கின்றனர்.
# தசமி

## வானியல் விளக்கம்

சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். தசமித் திதி பத்தாவது திதியும் 25 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 108 பாகையில் இருந்து 120 பாகை ஆகும் வரை உள்ள காலம் சுக்கில பட்சத் தசமித் திதியும், 288 பாகையிலிருந்து 300 பாகை வரை செல்வதற்கான காலம் கிருட்ண பட்சத் தசமியும் ஆகும்.
# தசமி

## இந்து சமயச் சிறப்பு நாட்கள்

இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. தசமித் திதியில் வரும் பண்டிகைகளும், விரதங்களும் பின்வருமாறு:
- விசய தசமி - புரட்டாதி வளர்பிறைத் தசமி. இது நவராத்திரியைத் தொடர்ந்து வரும் பத்தாவது நாள். இதை வட இந்தியாவில் ராம்லீலா என்று கொண்டாடுவர்.
# துவாதசி

**துவாதசி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் பன்னிரண்டாவது திதி துவாதசி ஆகும். *துவாதச* எனும் வடமொழிச் சொல் பன்னிரண்டு எனப் பொருள்படும். 15 நாட்களைக் கொண்ட தொகுதியில் பன்னிரண்டாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் பன்னிரண்டாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் பன்னிரண்டாம் நாளுமாக இரண்டு முறை துவாதசித் திதி வரும். அமாவாசையை அடுத்துவரும் துவாதசியைச் சுக்கில பட்சத் துவாதசி என்றும், பூரணையை அடுத்த துவாதசியைக் கிருட்ண பட்சத் துவாதசி என்றும் அழைக்கின்றனர்.
# துவாதசி

## வானியல் விளக்கம்

சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். துவாதசித் திதி பன்னிரண்டாவது திதியும் 27 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 132 பாகையில் இருந்து 144 பாகை ஆகும் வரை உள்ள காலம் சுக்கில பட்சத் துவாதசித் திதியும், 312 பாகையிலிருந்து 324 பாகை வரை செல்வதற்கான காலம் கிருட்ண பட்சத் துவாதசியும் ஆகும்.
# துவாதசி

## இந்து சமயச் சிறப்பு நாட்கள்

**புத்த துவாதசி**
சிராவண மாதத்து வளர்பிறை துவாதசியை புத்த துவாதசி என்கின்றனர். இந்நாளில் திருமாலை வணங்க வேண்டும்.
**வாசதேவ துவாதசி**
ஆஷாட மாதத்தின் வளர்பிறை துவாதசியை வாசதேவ துவாதசி என்கின்றனர். திருமாலை வணங்குவதற்கு உரிய நாள்.
# துவாதசி

## உசாத்துணைகள்

- இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
- திரவியம், மு., இந்துசமயக் களஞ்சியம், திருமகள் நிலையம், 1995.
- Balachandra Rao, S., Indian Astronomy: An Introduction, University Press (India) Private Limited, 2002.
- Sharma, P. D., Hindu Astronomy, Global Vision Publishing House, 2004.
# துவாதசி

## காண்க

- இந்துக் காலக் கணிப்பு முறை
- பஞ்சாங்கம்
- திதி
# அம்பகரத்தூர்

**அம்பகரத்தூர்** புதுச்சேரி ஒன்றியப் பகுதியில் அமைந்துள்ள ஒரு சிற்றூர். இது காரைக்காலில் இருந்து 14 கி.மீ. தூரத்தில் அமைந்திருக்கிறது.  
இங்கு வட இந்தியா அடுத்து இரண்டாவது ஸ்தலமாக பத்திரகாளியம்மன் கோயில் இருக்கின்றது. தன் நாட்டம் நிறைவேற அம்மனை வேண்டி பிராணிகளை காணிக்கை கொடுப்பார்கள். வருடம் ஒரு முறை மே மாதம் திருவிழா நடைபெறும். தேர் இழுப்பார்கள். கிடா வெட்டு மட்டும் நிறுத்தப்பட்டுள்ளது. செவ்வாய் மற்றும் வெள்ளிக் கிழமைகளில் சிறப்புப் பூஜை நடைபெறும்.  
புராணத்தில் கூறப்பட்ட செய்தி: முன் சென்ற காலத்தில், கொடுங்கோலன் ஒருவன் இருந்தான். மக்கள் பொருத்து இருக்க முடியாமல், அம்மன் உதவியை கேட்டார்கள். தெய்வம் காளியாக உருவெடுத்து அவனுடைய குடலை உருவி மாலையாக அணிந்தாள்.  
கடவுளுக்கு நன்றி செலுத்துவதற்காக பலி கொடுக்கும் வழக்கம் யூதர்களிடம் இருந்தது. அம்
# வேட்டகண்ணன்

**வேட்டகண்ணன்** சங்ககாலப் புலவர்களில் ஒருவர். குறுந்தொகை 389 எண்ணுள்ள ஒரே ஒரு பாடல் மட்டும் சங்கநூல் தொகுப்பில் இவரது பாடலாக இடம் பெற்றுள்ளது.
:பாடல் சொல்லும் செய்தி
காதலியைத் திருமணம் செய்துகொள்ளப்போகிறேன் என்கிறான் காதலன். காதல் தலைவனுக்குக் குற்றேவல் செய்யும் ஒருவன் அவனது எண்ணத்தைச் செயலாக்கப்படுத்த எண்ணி 'அவளைத் திருமணம் செய்துகொள்வது நன்றோ!' என்று கூறினான். தலைவன் 'நன்று போலத்தான் தெரிகிறது' என்றான்.  
இப்படிச் சொன்ன தலைவனுக்கும், விரைவுபடுத்தத் தூண்டிய அவனது பணியாளுக்கும் குறும்பூழ்ப் பறவையை நெய்யில் வறுத்துச் சோற்றுடன் விருந்து படைக்கவேண்டும் என்கிறாள், தலைவி.
# வேம்பற்றூர்க் கண்ணன்கூத்தன்

**வேம்பற்றூர்க் கண்ணன்கூத்தன்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று மட்டும் இடம் பெற்றுள்ளது. அது குறுந்தொகை 362 எண கொண்ட பாடல்.
:பாடல் சொல்லும் செய்தி
வேலன் வெறியாட்டு விழாக் கொண்டாட வருகிறான். தோழி அவனைத் தடுப்பதற்காக இதனைக் கூறுகிறாள்.  
முதுவாய் வேல! நீ தலைவிக்கு முருகயர்ந்து வந்திருக்கிறாய். சினம் கொள்ளாமல் நான் சொல்வதைக் கேள். பலவகையான உணவுப் பொருள்களை முருகனுக்குப் படைத்து, சிறிய ஆட்டுக்குட்டியைக் கொன்று பலி கொடுத்து, அதன் குருதியைத் தலைவியின் நெற்றியிலே தடவினால், அந்தப் பலி இவளது காதலன் சிலம்பனுக்குப் போய்ச் சேறுமா? (இவளது மெலிவு இவள் தன் காதலனை எண்ணிக்கிடப்பதால் அன்றோ வந்தது?), என்கிறாள் தோழி.
# வெள்ளைமாளர்

**வெள்ளைமாளர்** சங்ககாலப் புலவர்களில் ஒருவர். அவரது பாடல் ஒன்றே ஒன்று சங்கநூல் தொகுப்பில் இடம்பெற்றுள்ளது. அது புறநானூறு 296.
:பாடல் சொல்லும் செய்தி
:துறை - ஏறாண்முல்லை
போருக்குச் செல்லும் நெடுந்தகையின் தேர் வந்துள்ளது. பகைநாட்டு மக்கள் இப்போதே வேப்பந்தழையை ஒடித்து வைத்துக்கொள்கின்றனர். (காயம் பட்டவர்களுக்கு விசிற வேப்பந்தழை) காஞ்சிப்பண் பாடுகின்றனர். (ஒப்பாரி வைக்கின்றனர்). காயத்தில் தடவ எண்ணெய்க் கிண்ணத்தைக் கையில் வைத்திருக்கின்றனர். வெண்சிறு கடுகுப் புகை உண்டாக்குகின்றனர். எங்கும் 'கல்' என்ற அமைதி. பகைவேந்தனையே கொன்றுவிடுவானோ?  
இப்படி ஊர் நினைப்பதாகப் புலவர் பாடுகிறார்.
:புலவர் பெயர்
புலவர் தம் பாடலில் இறக்கவிருப்பவர்களை எண்ணி மக்கள் முன்கூட்டியே செய்யும் செயல்களைப் பாடியுள்ளார். இது வெள்ளைச் சாவு. அதாவது வெள்ளை மாளல். மாண்டுபோதல் வெள்ளையாகத் தெரிவது. இதன் அடிப்படையில் பாடற்பொருளின் அடிப்படையில் இவருக்கு வெள்ளைமாளர் எனப் பெயர் சூட்டியுள்ளனர்.  
இவரைப் பாடற்பொருளால் பெயர் பெற்ற புலவர் பட்டியலில் கொள்ளலாம்.
# தமிழ்ச் சமூக இயக்கம்

**தமிழ்ச் சமூக இயக்கம் (தமிழ்ச் சமூக அமைப்பு)** (English: **Tamil Society Organisation**), அல்லது **சமூக இயக்கம்**, தமிழர்களை கொண்ட ஒரு உலகளாவிய இயக்கம். கிட்டதட்ட 31 நாடுகளில் (முக்கியமாக இந்தியா, மலேசியா, சிங்கப்பூர், அமெரிக்க ஐக்கிய நாடு, பிரான்ஸ், யேர்மனி, கனடா, பிரித்தானியா ஆகிய நாடுகளில்) பதியப்பட்டு அங்கீகரிக்கப்பட்டது, இந்த இயக்கம் ஐக்கிய நாடுகளின் சிறுவர் நிதியம், பன்னாட்டு மன்னிப்பு அவை மற்றும் சர்வதேச மனித உரிமைகள் கண்காணிப்பகம் இணைந்து சர்வதேசரீதியில் இயங்கிவருகின்றது.
# தமிழ்ச் சமூக இயக்கம்

## முக்கிய இலக்குக்கள்

உலகத்தில் அதிக நாடுகளில் இயங்கிவரும் தமிழ் இயக்கங்களில் தமிழ்ச் சமூக இயக்கம் அதிக நாடுகளில் இயங்கிவருகின்றது, அதன் முக்கிய 10 இலக்குக்கள்.  
- தமிழர்களின் சுதந்திரம்.
- தமிழர்களின் அடிப்படைத் தேவைகள்.
- தமிழ்ச் சிறுவர்களின் பாதுகாப்பு.
- தமிழ் நாடு விடுதலை.
- தமிழீழ விடுதலை.
- தமிழ்ப் பெண்களின் சம உரிமை.
- தமிழ் மொழி பாதுகாப்பு.
- தமிழர்களின் கல்வி வளர்ச்சி.
- தமிழ் கலாச்சார பாதுகாப்பு.
- தமிழர் ஒற்றுமை மேம்்படுத்தல்.
- இலங்கை போர் குற்ற விசாரணை.  
இவை தவிர, குழந்தைகளின் உடல் மற்றும் மன வளர்ச்சிக்காக விளையாட்டுக்களை ஊக்குவிப்பது போன்ற நடவடிக்கைகளிலும் ஈடுபட்டு வருகின்றது.
# தமிழ்ச் சமூக இயக்கம்

## பதிவுகள்

தமிழ்ச் சமூக இயக்கம் 2008ம் ஆண்டு பதியப்பட்ட போதும் சில அரசியல் நெருக்கடிகளால் சர்வதேசரீதியில் அங்கீகரிக்கப்படவில்லை. மேலும், பல போராட்டத்திற்கு பின்பு 2010ம் இறுதியில் சர்வதேசத்தில் அங்கீகரிக்கப்பட்டது, எனினும் இலங்கை அரசாங்கத்தினால் இதுவரை நிரகரிக்கபட்டுள்ளது. 2011ம் தை மாதம் 31 நாடுகளால் அங்கீகரிக்கப்பட்டது பின்பு 2011ம் மாசி மாதம் மனித உரிமைகள் கண்காணிப்பகம், ஐக்கிய நாடுகளின் சிறுவர் நிதியம் மற்றும் பன்னாட்டு மன்னிப்பு அவையுடன் இணைந்து செயல்பட ஒப்பந்தம் போடப்பட்டது.
# தமிழ்ச் சமூக இயக்கம்

## உறுப்பினர்கள்

உறுப்பினர்கள் அதிகாரப்பூர்வ இணையத் தளத்தின் மூலமாக இணைந்துகொள்ளலாம். ஒவ்வொரு உறுப்பினர்களுக்கும் மின்சார உறுப்பினர் அடையாள அட்டை வழங்கபட்டு வருகின்றது. மேலும், அனைத்து உறுப்பினர்களுடைய விபரங்களும் முழுமையாக தரவுத்தளம் மூலம் பாதுகாக்கபட்டுள்ளது.  
- *உலகத்தில் முதல் முறையாக மின்சார உறுப்பினர் அடையாள அட்டை அறிமுகபடுத்திய இயக்கம்.*
# தமிழ்ச் சமூக இயக்கம்

## மேலும்

தமிழ்ச் சமூக இயக்கம் முற்றிலும் அரசாங்க சார்பற்ற இயக்கம் மேலும் முதலாம் மாநாட்டு அமர்வில் எக்காலத்திலும் எத்தகைய சூழ்நிலையிலும் அரசியலில் இணைந்துகொள்ள மாட்டாது என்பது தீர்மனிக்கபட்டுள்ளது.
# தமிழ்ச் சமூக இயக்கம்

## வெளியிணைப்புகள்

- தமிழ்ச் சமூக இயக்கம் - அதிகாரபூர்வ வலைத்தளம்
# அங்காள பரமேசுவரியம்மன் கோவில், இடையகோட்டை

**அருள்மிகு அங்காள பரமேஸ்வரி அம்மன் கோவில்** என்பது தமிழ் நாடு, திண்டுக்கல் மாவட்டத்தில் இடையகோட்டை என்னும் சிற்றூரில் அமைந்துள்ள கோவிலாகும். இக்கோவில் 300 ஆண்டுகள் பழமை வாய்ந்தது. இக்கோயிலில் ஆண்டுதோறும் மகா சிவராத்திரியன்று திருவிழா நடைபெறுகிறது. மாதந்தோறும் அமாவாசையன்று அபிசேகம் மற்றும் பூசைகள் நடைபெறுகின்றன.
# அங்காள பரமேசுவரியம்மன் கோவில், இடையகோட்டை

## தல வரலாறு

ஒரு மூதாட்டி நிறுவிய இத்திருக்கோவிலில் வீற்றிருக்கும் அம்மனுக்கு ஒரு தங்கை உள்ளதாகக் கூறப்படுகின்றது. அத்தங்கைக்கும் அருகில் இருக்கும் வலையபட்டி எனும் குக்கிராமத்தில் கோவில் உள்ளது. முன்னொரு காலத்தில் இந்த இடையக்கோட்டை அங்காள பரமேஸ்வரி அம்மன் வலையபட்டியில் வீற்றிருக்கும் தங்கையைச் சந்திக்கச் சென்ற பொழுது, தங்கை தனது குழந்தைகளை கூடைகளுக்கு அடியில் மறைத்து வைத்ததாகக் கூறப்படுகிறது. ஏனெனில், இடையக்கோட்டை அங்காள பரமேஸ்வரி அம்மனுக்குக் குழந்தை பாக்கியம் இல்லை. அதனால் வலையபட்டி தங்கை தனது குழந்தைகளைக் கண்டு அக்கா பொறாமைப் படுவாள் என்று மறைத்து வைத்திருக்கிறாள். ஆனால் இந்த விடயம் அக்காவிற்கு முன்கூட்டியே தெரிந்ததால் கூடைகளுக்கு அடியில் இருக்கும் குழந்தைகள் அனைவரும் கற்களாக மாறுமாறு சபித்தாள். இனி வலையப்பட்டி வரப்போவது கிடையாது என்றும் தங்கையிடம் கூறியதால், வருடா வருடம் தங்கையே அக்காவைக் காண நேரில் இடையக்கோட்டை வருவதாக வாக்குறுதி அளித்திருக்கிறாள் என்று சொல்லப்படுகிறது.
# அங்காள பரமேசுவரியம்மன் கோவில், இடையகோட்டை

## சிறப்பு

இந்தத் வரலாற்றை மரியாதை செய்யும் வகையில் ஒவ்வோர் ஆண்டும் வலையபட்டி தங்கை அங்காள பரமேஸ்வரி அம்மன் பல்லக்கில் பவனி வந்து இடையக்கோட்டை அக்கா அங்காள பரமேஸ்வரி அம்மனைச் சந்தித்து மகிழ்ச்சி அடைகின்றாள் என்கிற கருத்து நிலவுகிறது. இந்த நிகழ்ச்சி ஒரு பெரிய திருவிழா போல் நடைபெறுகிறது. பக்தர்கள் அனைவரும் அன்று ஒன்றுகூடி இருவரையும் வழிபடுகின்றனர்.
# இந்தியக் குடியரசுக் கட்சி

**இந்தியக் குடியரசுக் கட்சி** (*Republican party of India*) இந்தியாவிலுள்ள அரசியல் கட்சிகளுள் ஒன்று.பட்டியல் சாதியினரின் நலனுக்காகப் போராட ந. சிவராஜ் மற்றும் அம்பேத்கர் தொடங்கிய பட்டியல் சாதிகள் கூட்டமைப்புக் கட்சியிலிருந்து இது உருவானது. மகாராட்டிர மாநிலத்தில் இக்கட்சி வலுவான நிலையில் உள்ளது. தற்போது பல பிளவுகளாக பிரிந்துள்ளது. அனைத்து பிளவுகளும் “இந்தியக் குடியரசுக் கட்சி” என்றே பெயர் கொண்டுள்ளன. இந்தியத் தேர்தல் ஆணையம் இக்கட்சியின் பல்வேறு பிளவுகளை அவற்றின் தலைவர்களைக் கொண்டு அடையாளாப்படுத்துகிறது. (எ. கா) இந்தியக் குடியரசு கட்சி (அத்வாலே), இந்திய குடியரசு கட்சி (எம்.ஜி.நாகமணி), இந்தியக் குடியரசு கட்சி (கவாய்), இந்தியக் குடியரசுக் கட்சி (காம்ப்ளே). பல்வேறு பிளவுகளை மீண்டும் ஒரே கட்சியாக ஒன்றிணைக்கும் முயற்சிகளும் அவ்வப்போது நடந்தவண்ணம் உள்ளன.
# பட்டியல் சாதிகள் கூட்டமைப்பு

**பட்டியல் சாதிகள் கூட்டமைப்பு** (*Scheduled Castes Federation*) இந்தியாவில் பட்டியல் சாதியினர் நலனுக்காகப் போராட ந. சிவராஜ் மற்றும் அம்பேத்கர் தொடங்கிய ஒரு அமைப்பு. பின்னாளில் அரசியல் கட்சியாகவும் மாறி தேர்தல்களில் போட்டியிட்டது. 1942ல், மெட்ராஸ் மாகாண SCF மற்றும் பம்பாய் மற்றும் மத்திய மாகாணங்களை தளமாகக் கொண்ட சுதந்திர தொழிலாளர் கட்சி (ILP) ஆகியவை அகில இந்திய பட்டியல் சாதிகள் கூட்டமைப்பு என்ற பெயரில் அரசியல் கட்சியாக மாற்றப்பட்டன. 1951 பொதுத் தேர்தலில் இவ்வமைப்பு முதன் முதலில் போட்டியிட்டது. பின்னர் இந்தியக் குடியரசுக் கட்சியாக வடிவமெடுத்தது.
# தமிழ்நாடு திறந்தநிலைப் பல்கலைக்கழகம்

**தமிழ்நாடு திறந்தநிலைப் பல்கலைக்கழகம் ** (**Tamil Nadu Open University** அல்லது **TNOU**) என்பது இந்தியாவில் தமிழ்நாடு மாநில அரசினால் நிறுவப்பட்டுள்ள ஒரு பல்கலைக்கழகமாகும். தமிழகச் சட்டப்பேரவை இயற்றிய (2002ஆம் ஆண்டின் எண் 27) சட்டத்தின் கீழ் உயர்கல்வித் தொடரவியலா ஆதரவற்றோருக்கும் மாற்றுத்திறனாளிகளுக்கும் வேலையில் ஈடுபட்டுள்ள ஆண்/பெண்களுக்காகவும் இன்னும் பிற காரணங்களுக்காக பள்ளிக்கல்வியை தொடராதவர்களுக்கும் பயன்தருமாறு இப்பல்கலைகழகம் நிறுவப்பட்டுள்ளது. பல பாடத்திட்டங்களில் பட்டய, சான்றிதழ், பட்டப்படிப்பு மற்றும் பட்ட மேற்படிப்பு பாடதிட்டங்களை வழங்குகிறது. இந்திரா காந்தி தேசிய திறந்தநிலைப் பல்கலைக்கழகம் போன்று வடிவமைக்கப்பட்டுள்ளது.  
இப்பல்கலைக்கழகத்தில் சேருவது எளிதாக ஆக்கப்பட்டிருக்கிறது. தேர்வுகளும் வேண்டியவாறு எடுத்துக்கொள்ளுமாறு அமைக்கப்பட்டுள்ளன. இந்நிறுவனத்தில் வழங்கப்படும் பணிசார் பாடங்கள் (vocational courses) செய்தொழிலில் அறிவுப்பெறவும் புதிய வேலை வாய்ப்புகளை வளர்க்கவும் பயனுள்ளதாக உள்ளன.  
2011ஆம் ஆண்டு தமிழக முதல்வர் மு. கருணாநிதி இப்பல்கலைக்கழகத்தின் புதிய நிர்வாக கட்டிடத்தை சைதாப்பேட்டையிலுள்ள ஆசிரியர் கல்வி வளாகத்தில் திறந்து வைத்தார்.  
இப்பல்கலைகழகத்தில் 2013-2014ம் கல்வியாண்டு முதல் அனைத்துத் துறைகளிலும் நிறைஞர் (M.Phil). மற்றும் முனைவர் (Ph.D.) ஆகிய ஆராய்ச்சிப் பட்டப்படிப்புகள் பகுதி (Part-time) மற்றும் முழுநேர (Full-time) முறையில் வழங்கப்பட்டு வருகின்றன.  
இப்பல்கலைக்கழகத்தின் தற்போதைய துணைவேந்தராக 18.01.2013 முதல் முனைவர் திருமதி சந்திரகாந்தா ஜெயபாலன் நியமிக்கப்பட்டுள்ளார்.
# தமிழ்நாடு திறந்தநிலைப் பல்கலைக்கழகம்

## வழங்கப்படும் பாட திட்டங்கள்

### இளநிலை பட்டப்படிப்புகள்:

- பி. பி. ஏ., வணிக மேலாண்மை
- பி. ஏ., ஆங்கிலம்
- பி. ஏ., தமிழ்
- பி. ஏ., வரலாறு
- பி. ஏ., பொருளியல்
- பி. ஏ., பொது நிர்வாகம்
- பி. காம்.,
- பி. எஸ். டபிள்யூ. (சமூகப்பணி)
- பி. டி. எஸ்., (சுற்றுலாக் கல்வி)
- பி. சி. ஏ., (கணினி பயன்பாடு)
- பி. எஸ்சி., கணிதம்
- பி. லிட்
- பி. எஸ்சி., ஹாஸ்பிட்டாலிட்டி மற்றும் உணவக நிர்வாகம்
- பி. எஸ்சி., ஹாஸ்பிட்டாலிட்டி மற்றும் ஹோட்டல் அட்மினிஸ்ட்ரேஷன் பார் டிப்ளமோ ஸ்டடீஸ்
- பி. எஸ்சி., ஹாஸ்பிட்டாலிட்டி மற்றும் ஹோட்டல் அட்மினிஸ்ட்ரேஷன் பார் எக்ஸ் டிப்ளமோ ஹோல்டர்ஸ்
- பி. பி. ஏ.,
# தமிழ்நாடு திறந்தநிலைப் பல்கலைக்கழகம்

## வழங்கப்படும் பாட திட்டங்கள்

### முதுநிலை பட்டப்படிப்புகள்:

- எம். பி. ஏ.,
- எம். பி. ஏ., ஷிப்பிங் மற்றும் லாஜிஸ்டிக்ஸ் மேனேஜ்மென்ட்
- எம். ஏ., ஆங்கிலம்
- எம். ஏ., தமிழ்
- எம். ஏ., வரலாறு
- எம். ஏ., பொது நிர்வாகம்
- எம். ஏ., அரசியல் அறிவியல்
- எம். ஏ., சமூகவியல்
- எம். ஏ., பொருளியல்
- எம். ஏ., உளவியல்
- எம். காம்.,
- எம். சி. ஏ.,
- எம். எஸ்சி., கணிதம்
# தமிழ்நாடு திறந்தநிலைப் பல்கலைக்கழகம்

## வழங்கப்படும் பாட திட்டங்கள்

### பட்டயப் படிப்புகள்:

- நிர்வாகம்
- உணவு தயாரிப்பு
- பேக்கரி
- டி.டீ.பி., ஆப்ரேட்டர்
- ரிப்ரெஜ்ரேஷன் மற்றும் ஏ.சி.,
- ஹவுஸ் எலக்ட்டீரிசியன்
- பிளம்பிங் டெக்னீசியன்
- கேட்டரிங் அசிஸ்டன்ட்
- போர் வீலர் மெக்கானிசம்
- பேஷன் டிசைன் மற்றும் கார்மென்ட் மேக்கிங்
- ஹெல்த் அசிஸ்டன்ட்
- பிரீ-பிரைமரி ஆசிரியர் பயிற்சி
- பியூட்டிசியன்
# தமிழ்நாடு திறந்தநிலைப் பல்கலைக்கழகம்

## வழங்கப்படும் பாட திட்டங்கள்

### முதுநிலை பட்டயப் படிப்புகள்:

- கம்ப்யூட்டர் அப்ளிகேஷன்
- ஸ்போக்கன் இங்கிலீஷ்
# தமிழ்நாடு திறந்தநிலைப் பல்கலைக்கழகம்

## வழங்கப்படும் பாட திட்டங்கள்

### சான்றிதழ் படிப்புகள்:

- சூழலியல்
- உணவு மற்றும் ஊட்டச்சத்து
- கணினி பயன்பாடு
- கிராமப்புற மேம்பாடு
- டீச்சிங் இங்கிலீஷ்
- டீச்சிங் ஆப் பிரைமரி ஸ்கூல் மேத்மெடிக்ஸ்
- எம்பவரிங் வுமன் த்ரூ எஸ்.எச்.ஜி.,
# 2011 இந்திய ஒன்றியத்தின் வரவு செலவுத் திட்டம்

2011 ம் ஆண்டிற்கான இந்திய நிதியறிக்கையானது மத்திய நிதியமைச்சர் பிரணாப் முகர்ஜியால் பெப்ரவரி 28, 2011 அன்று இந்திய நாடாளுமன்றத்தில் தாக்கல் செய்யப்பட்டது. அதன் முக்கிய அம்சங்கள்:
# 2011 இந்திய ஒன்றியத்தின் வரவு செலவுத் திட்டம்

## வரிகள்

- ஆயத்தீர்வை 10 சதவிகிதமாக இருக்கும். சென்வாட் வரியில் மாற்றம் இல்லை
- தனிநபருக்கான வருமான உச்சவரம்பு 1,60,000 ரூபாயிலிருந்து 1,80,000ம் ரூபாயாக உயர்த்தப்படுகிறது
- மூத்த குடிமக்களுக்கான தகுதி வயது 65லிருந்து 60 ஆக குறைக்கப்படுகிறது. 2.50 லட்சம் வரைக்கும் வருமான வரி விலக்கு அளிக்கப்படுகிறது
- 80 வயதுக்கு மேல் உள்ளவர்களுக்கு 5.00 லட்சம் வரை வருமான வரி விலக்கு அளிக்கப்படுகிறது
- உள்நாட்டு நிறுவனங்களுக்கு விதிக்கப்படும் சர்சாரசு 7.5 சதவிகிதத்திலிருந்து 5 சதவிகிதமாக குறைக்கப்படுகிறது
- சுகம் என்ற புதிய வருமான வரி தாக்கல் முறை குறைந்த வருவாய் உள்ளவர்களுக்காக அறிமுகப்படுத்தப்படும்
- மாற்று வரிகள் (Alternate Tax) 18 சதவிகிதத்திலிருந்து 18.5 சதவிகிதமாக உயர்த்தப்படும்
- நேரடி வரி விதிப்பின் மூலம் 115 பில்லியன் ரூபாய் இழப்பு ஏற்படும் என்று கூறப்பட்டுள்ளது
- சேவை வரி 10 சதவிகிதமாக நீடிக்கும்
- புதிய சுங்கம் மற்றும் ஆயத்தீர்வை மூலம் 73 பில்லியன் ரூபாய் வரவாய் கிடைக்கும்
- இரும்பு தாதுவிற்கான ஏற்றுமதி வரி 20 சதவிகிதமாக உயர்த்தப்பட்டுள்ளது
- 130 பொருட்டகளுக்கு ஒரு சதவிகித மத்திய ஆயத்தீர்வை புதிதாக விதிக்கப்படும். அடிப்படை உணவு, எரிபொருள், மற்றம் அலங்கார கற்கள் வரிவிதிப்பிலிருந்து விலக்கு அளிக்கப்படுகிறது
- சுங்க வரியின் உச்சவரம்பு 10 சதவிகிதமாக நீடிக்கும்
- விவசாய இயந்திரங்களுக்கான கசுடம்சு டூட்டி 5 சதவிகிதத்திலிருந்து 4.5 சதவிகிதமாக குறைக்கப்படுகிறது
- 1000 ரூபாயக்கு மேல் வாடகை உள்ள ஆடம்பர தங்கும் விடுதிகள், குளிரூட்டப்பட்ட மதுபான நிறுவனங்கள், சில மருத்துவமனைகள், மருத்துவ கோதனை நிலையங்களுக்கு சேவை வரி விதிக்கப்படுகின்றது
- குறைந்த கட்டண விமான பயனத்திற்கான சேவை வரி உள்நாட்டிற்கு ரூபாய் 50ம் வெளிநாட்டிற்க் ரூபாய் 200ம் அதிகரிக்கப்பட்டுள்ளது
- இணையம் மூலம் வரி செலுத்தும் முறை வலுப்படுத்தப்படும்.
- காட்சிப்படுத்த இறக்குமதி செய்யப்படும் கலைப்பொருட்களுக்கான சுங்க விலக்கு அரசு நிறுவனங்களுக்கு இருப்பது தனியார் நிறுவனங்களுக்கும் விரிவுப்படுத்தப்படுகின்றது.
# 2011 இந்திய ஒன்றியத்தின் வரவு செலவுத் திட்டம்

## சலுகைகள்

- மாத வருமானம் பெறும் சம்பளதாரர்களுக்கு நிறுவனங்களே வரியை பிடித்தம் செய்வதால் தனியாக வரி ஆவணங்கள் தாக்கல் செய்யவேண்டியதில்லை.
- சலுகை முன்வரைவு 2011-2012 1.44 டிரிலியன் ரூபாயாகும்
- உணவு சலுகை முன் வரைவுக்கு 6.5.7 பில்லியன்
- திருத்தியமைக்கப்பட்ட உணவு சலுகை முன்வரைவுக்கு 606 பில்லியன்
- உரங்களுக்கான சலுகைகளுக்கு 500 பில்லியன்
- திருத்தியர்க்கப்பட்ட உர மானியம் முன் வரைவுக்கு 550 பில்லியன்
- பெட்ரோலிய பொருட்களுக்காடன மானிய முன் வரைவு 236.4 பில்லியன்
- திருத்தியமைக்கப்பட்ட பெட்ரோலிய பொருட்களுக்காடன மானிய முன் வரைவு 384 பில்லியன
- இந்திய எண்ணெய் நிறுவனங்களுக்கு வழங்கப்படும் மானியம் 200 பில்லியனாக இருக்கும்
# 2011 இந்திய ஒன்றியத்தின் வரவு செலவுத் திட்டம்

## வருவாய் பற்றாக்குறை

- 2010-2011 ல் வருவாய் பற்றாக்குறை மொத்த உள்நாட்டு உற்பத்தியில் 5.1 சதவிகிதமாக இருந்தது
- 2011-2012 ல் வருவாய் பற்றாக்குறை மொத்த உள்நாட்டு உற்பத்தியில் 4.6 சதவிகிதமாக இருக்கும்
- 2012-2013 ல் வருவாய் பற்றாக்குறை மொத்த உள்நாட்டு உற்பத்தியில் 3.5 சதவிகிதமாக இருக்கும் என்று எதிர்பார்க்கப்படுகிறது
# 2011 இந்திய ஒன்றியத்தின் வரவு செலவுத் திட்டம்

## செலவுகள்

- 2011-2012 க்கான மொத்த செலவீனம் 12.58 டிரிலியன் ரூபாயாக இருக்கும்
- திட்டமிடப்பட்ட செலவு 2011-2012ல் 4.41 டிரிலியன் ரூபாயாக இருக்கும். இது கழிந்த வருடத்தை விட 18.3 சதவிகிதம் அதிகமாகும்
# 2011 இந்திய ஒன்றியத்தின் வரவு செலவுத் திட்டம்

## வருவாய்

- மொத்த வருவாய் 9.32 டிரிலியன் ரூபாய்
- வரி தவிர இதர வருவாய் 1.25 டிரிலியன் ரூபாய்
- நிறுவன வரி மூலம் வருவாய் 3.6 டிரிலியன்
- 2011-2012ல் வரி மற்றும் மொத்த வருமானம் விகிதாச்சாரம் 10.4 சதவிகிதமாகும். இது 2012-2013ல் 10.8 சதவிகிதமாகம் என்று எதிர்பார்க்கப்படுகிறது
- சுங்க வரி மூலம் 1.52 டிரிலியன்
- தொழிற்சாலை நுழைவு வரி 1.64 சதவிகிதம்
- சேவை வரி மூலம் வருவாய் 820 பில்லியன்
- மறைமுக வரு மூலம் வருவாய் அதிக வருவாய்் 113 பில்லியன்
- சேவை வரி மூலம் வாபம் 40 பில்லியன் அதிக வருவாய்
# 2011 இந்திய ஒன்றியத்தின் வரவு செலவுத் திட்டம்

## வளர்ச்சி மற்றும் பணவீக்கம்

- வளர்ச்சி விகிதம் 8 சதவிகிதமாக இருக்கும். 0.25 சதவிகிதம மாற்றங்களுக்குட்பட்டது
- 2011-2012 க்கான பணவீக்கம் குறைவாக இருக்கும்் ்
# 2011 இந்திய ஒன்றியத்தின் வரவு செலவுத் திட்டம்

## தனியார்மயம்

- அரசுக்கு பங்குகளை விற்பதன் மூலம் 400 பில்லியன் ரூபாய் கிடைக்கும்
- பொது துறை வங்கிகளின் 51 சதவிகித பங்குகளை அரசே வைத்திருக்கும்
# 2011 இந்திய ஒன்றியத்தின் வரவு செலவுத் திட்டம்

## கடன்

- 2010-11ல் அரசு 3.45 டிரிலியன் ரூபாய் சந்தையிலிருந்து கடன் வாங்கும்
- 2011-12ல் அரசு 3.43 டிரிலியன் ரூபாய் சந்தையிலிருந்து கடன் வாங்கும்
- 2011-201ல் அரசு மொத்தம் 4.17 டிரிலியன் ரூபாய் கடன் வாங்கும்
- 201-2011ல் திருத்தியமைக்கப்பட்ட கடன் 4.77 டிரிலியன் ரூபாய்
# 2011 இந்திய ஒன்றியத்தின் வரவு செலவுத் திட்டம்

## திட்டங்கள்

- உள்கட்டமைப்புக்கான கடன் அட்டைகள் உருவாக்கப்படும்
- அன்னிய நேரடி முதலீடு தளர்த்தப்படும்
- உணவு பாதுகாப்பு சட்ட முன் வரைவு இந்த ஆண்டு கொண்டு வரப்படும்
- செபியில் பதிவு செய்யப்பட்ட பரசுபர நிதியில் வெளிநாட்டு முதலீடுகளும் ஏற்றுக்கொள்ளப்படும்
- வெளிநாட்டு நிறுவனங்கள் 5 வருட இந்திய உள்கட்டமைப்பு பத்திரங்களில் முதலீடு செய்வது 20 பில்லியன் டாலராக உயர்த்தபடுகிறது
- தனித்து இயங்கும் கடன் மேலாண்மை அலுவலகம் உருவாக்கப்படும். பொது கடன் சட்டமுன் வரைவு பாராளுமன்றத்தில் தாக்கல் செய்யப்படும்
- காப்பீடு, ஓய்வூதிய பண மேலாண்மை, வங்கி ஆகியவற்றிற்கான முன்வரைவு அறிமுகப்படுத்தப்படும்
- GST ஐ அரசியல் சட்டத்தில் கொண்டுவர முன்வரைவு பாராளுமன்றத்தில் கொண்டுவரப்படும்
- புதிய நிறுவனங்களுக்கான முன் வரைவு கொண்டுவரப்படும்
# 2011 இந்திய ஒன்றியத்தின் வரவு செலவுத் திட்டம்

## துறைவாரியான செலவீனங்கள்

- பாதுகாப்பு துறைக்கு 1.64 டிரிலியன்
- உள்கட்டமைப்புக்கான பணம் 180 பில்லியன்
- கல்வித்துறைக்கு 520.5 பில்லியன் ரூபாய். சர்வ சக்சா அபியானுக்கு 21,000 கோடி ரூபாய்
- மருத்துவ துறைக்கான ஒதுக்கீடு 267.6 பில்லியன்
- மனித வள ஆற்றலை மேம்படுத்த 500 கோடி ரூபாய்
- முர்சிதாபாத் மற்றும் மலப்புறத்திலிருக்கும் அலிகார் இசுலாம் பள்ளிக்கு 54 கோடி வீதம் வழங்கப்படும்
- பாரத் நிர்மான் திட்டத்திற்கு 58,000 கோடு ரூபாய் ஒதுக்கப்படும்
- மகாத்மா காந்தி தேசிய ஊரக வேலைவாய்ப்பு உறுதி திட்டத்தின் சம்பளம் consumer price index உடன் இணைக்கப்படும். தற்போதைய 100 ரூபாய் உயரும்
- பல்வேறு சமூக திட்டங்களுக்கான ஒதுக்கீடு 17 சதவிகிதம் உயர்த்தப்படும்
- முக்கிய உள்கட்டமைப்புகளுக்கு 23 சதவிகிதம் உயர்த்தப்படுகிறது